Die hart van 'n taal - CorneliusHenn | LitNet
Die hart van 'n taal CorneliusHenn2013-02-12
2013-02-12 @21:37 Beste Cornelius
Dit is moeilik om taal en kultuur te skei, want hulle beïnvloed mekaar. In Israel word Hebreeus deur die Jode gesteun en uitgebou juis om hulle te help om hulle kultuur te behou. As taal nie ’n bron van oorlog is nie, is dit sekerlik iets wat voorheen baie onmin veroorsaak het en voortgaan om dit te doen. Johannes Comestor Jan Rap
2013-02-13 @00:39 Cornelius
2013-02-13 @10:51 Johannes, Dankie weereens vir jou insiggewende antwoord. Ek ag Standaardafrikaans vir die feit dat dit in ieder geval merendeels na die Boere se standaard toe neig. Johannes, dis waar soos jy dit stel: "Dit is moeilik om taal en kultuur te skei, want hulle beïnvloed mekaar". Presies. Die kultuurerfenis Noord in ons land verskil volstrek van die kultuurerfenis Suid in ons land - daarmee saam neem ek die taal. Daarom was die nasionalisering daarvan ook bloot net 'n foefie om die "stille meerderheid" in verkiesings aan die neus mee te lei. My verwysing na nasionalisering bedoel die Ingelse lakeie; die Nasionale Party of te wel "The National Party". Hul nasionalisering had die wittes ten doel - die Ingelse en die Afrikaners in een bondel gejaag met die sogenaamde "swart gevaar". Die enigste mate van Afrikaner nasionalisme waarvan ek persoonlik bewus is, was maar Oom Jaap Marias se HNP. Oom Jaap het met sy "swart gevaar" darem oor die Ingelse ook gewaarsku, maar kon self ook nie juis verantwoord vir die wit Kaapses nie. Intussen is ons land se goud veilig in die Ingelse kluise gesluit en wit nasionalisering uitgedien. In skande het die wit nasionaliste die stokkie in die swart nasionaliste se hand afgelos. Vandag is dit die African NATIONAL Congress, of te wel die ANC se taak om die swartes se taal en kultuur onder een vaandel te nasionaliseer. Oom Bob oorkant die Limpopo en sy Uhuru voorgangers elders in Afrika, het reeds bewys hoe die "wit gevaar" hul stille meerderheid op 'n knop kan jaag ten spyte van hul wanregering. 'n Gemeenskaplike vyand wat naby aan die "stille meerderheid" se instink lê soos rassisme, werk telkens soos 'n bom. Dis ANC se nood raak al hoe groter. Die "wit gevaar" gaan al wees wat hulle wanregering aan bewind kan hou. Taal, gaan daarmee niks te make het nie.
Die wit nasionalisering onder die vaandel van "The National Party / die Nasionale Party", was 'n klug in die opsig dat die Boere en die Ingelse nog nooit regtig kon meng nie. Die hel is egter dat die wit Ingelse uitbuiters hul anderhaat en snobisme as apartheid op die Boere afgesmeer het. Nou sit ons Boere in Afrika ook gebrandmerk as uitbuiters; dit wyl die Ingelse met hul buit veilig oor die see sit en lag - bliksems! Johannes, ek hoop jy sien my pyn in die dwang om my kultuurerfenis met die Kapenaars te meng. Dis net so onmoontlik vir my om Kaaps as deel van Standaardafrikaans te ken as wat dit vir Jan Rap is om sy taal met Ingels te meng. Ek respekteer Kaaps en hul kultuurerfenis - nes ek die Griekwas, Zoeloes, Xhosas ... of enige ander kultuur in Afrika respekteer. Ek geniet selfs die Kapenaars se komieklike uitdrukkings. Hul romanse aan die reuk van bokkoms en hul pret met sand in die naat val my egter verby. Ek verkies om biltong te kou in die soet reuk van die Bosveld na 'n donderstorm op 'n skoon klip iewers langs 'n kristalhelder stroompie. Ons sal sekerlik NOOIT dieselfde wees nie. Boeregroete, Cornelius Jacobus Faasen
2013-02-13 @12:22 Liewe Neef Cornelius, die enigste standaard wat geld vir enige taal is die interaktiewe kommunikasie. Nog nie een taalkundige het daarin geslaag om "Kaaps" se glibberigheid in 'n definisie vas te vang nie, want net soos Hendrik Bibault se toentertydse skeef en krom Stellenbosse Nederduijtsch kan enige retrogressiewe "wetenskaplikheid" baie maklik verkeerd vertolk word. Ten opsigte van Kobus de Klerk, speel seblief die bal, nie die man nie. Dis die enigste manier om punte te verwerf.
2013-02-13 @14:04 Beste Jacobus, Baie dankie vir jou belangstelling. Ek het geheel ooreenstemming met jou dat die definisie van Kaaps nog lank 'n uitdaging sal wees. Persoonlik ag ek Kaaps as 'n volwaardige taal nes dit vandag is - ook nes Hollands, Vlaams en Standaardafrikaans. Elk is aan hul eie geografiese gebied en kultuurerfenis gebonde - al kan ons mekaar oral in die wêreld daarin verstaan. My punt is egter dat ons kultuurerfenis verskil, selfs ondanks die feit dat ons mekaar in ons eie tale kan verstaan. Ek glo dat ons mekaar se kultuurerfenis en die taal daaraan gebonde afsonderlik moet respekteer om dit te kan waardeer. Ons is almal kosbare mense in die hand van onse Skepper, maar Griekwa, IsiZulu, Duits, Vlaams, Spaans,... selfs Ingels, is alles tale en kulture in onse lieflike Allah se genade.
CorneliusHenn, Dirk Rigter Jaco Fourie en Wouter ...
CorneliusHenn, Ons enige katolieke of algemene Ke...
CorneliusHenn, Hermann Giliomee se gebreinspoelde...